b'\n_START_ARTICLE_\nVaclav IV. Luksembur\xc5\xa1ki\n_START_PARAGRAPH_\nVaclav IV. ili Vjenceslav (N\xc3\xbcrnberg, 26. velja\xc4\x8de 1361. \xe2\x80\x93 Prag, 16. kolovoza 1419.), \xc4\x8de\xc5\xa1ki kralj (1363.-1419.) i rimsko-njema\xc4\x8dki kralj (1376.-1400.); sin i nasljednik Karla IV. iz dinastije Luksemburg._NEWLINE_Naslijedio je 1363. godine \xc4\x8de\xc5\xa1ku krunu, a zahvaljuju\xc4\x87i ocu koji je kupio glasove njema\xc4\x8dkih knezova izbornika, progla\xc5\xa1en je njema\xc4\x8dkim kraljem 1376. godine. Zbog unutarnjih sukoba u \xc4\x8ce\xc5\xa1koj, izgubio je njema\xc4\x8dku krunu, koja je pripala Rupertu Fala\xc4\x8dkom iz dinastije Wittelsbach. Unato\xc4\x8d tome, njema\xc4\x8dke krune se odrekao tek 1410. godine, nakon Rupertove smrti, a u ime svog brata Sigismunda. Prema dogovoru s bratom, zadr\xc5\xbeao je \xc4\x8de\xc5\xa1ko prijestolje te je 1409. godine predao \xc4\x8cesima Sveu\xc4\x8dili\xc5\xa1te u Pragu, \xc5\xa1to je potaknulo odlazak Nijemaca.'